দ্য লাস্ট সাপার (লিওনার্দো দা ভিঞ্চি)
দ্য লাস্ট সাপার বা অন্তিম ভোজ (ইতালীয় - Il Cenacolo; ইল সেনাকোলো বা L'Ultima Cena; লু'লতিমা সেনা) হল ইতালীয় চিত্রশিল্পী লিওনার্দো দা ভিঞ্চির আঁকা বিখ্যাত দেয়াল চিত্রকর্ম (ফ্রেস্কো)। মোনালিসার পর এই ছবিটিকেই লিওনার্দোর সেরা কীর্তি হিসেবে মনে করা হয়। ধারণা করা হয় ১৪৯৫-১৪৯৮ খ্রিস্টাব্দের মধ্যবর্তী সময়ে ছবিটি আঁকা হয়েছিলো। ছবিটিতে মাঝখানে উপবিস্ট যীশুখ্রীষ্টকে তাঁর চারপাশে শিষ্যদের নিয়ে শেষ নৈশভোজরত অবস্থায় দেখা যাচ্ছে। এই নৈশভোজের বর্ণনা রয়েছে সাধু যোহন লিখিত সুসমাচারের ১৩:২১ ছত্রে, যেখানে যীশু বলেন যে, তার বারোজন প্রেরিতদের মধ্য থেকে একজন পরদিনই তাঁর সাথে বিশ্বাসঘাতকতা করবে।